
โครงการป้องกันและควบคุมโรคติดต่อต่างๆ
ประจำปีงบประมาณ  2566
1.ชื่อโครงการ 
	โครงการป้องกันและควบคุมโรคติดต่อต่างๆ ประจำปีงบประมาณ  2566

2.หลักการและเหตุผล
โรคมาลาเรีย ยังเป็นปัญหาสาธารณสุขสำคัญในประเทศไทย จำนวนผู้ป่วยเพิ่มขึ้นอย่างต่อเนื่องทุกปีแม้ผู้ป่วยจะได้รับการรักษาในโรงพยาบาลมากขึ้นแต่อัตราตายจากมาลาเรียยังคงสูงและในแต่ละปี มีผู้เสียชีวิตทั่วโลกประมาณ 627,000 คน โดยส่วนใหญ่จะเสียชีวิตจากมาลาเรียขึ้นสมอง เป็นปัญหาด้านสาธารณสุขที่ส่งผลกระทบต่อชีวิตและสุขภาพของประชาชน โดยจังหวัดยะลา พบผู้ป่วยโรคไข้มาลาเรีย เป็นพื้นที่หนึ่งที่มีการระบาดของโรคมาลาเรีย อย่างต่อเนื่องทุกปี จึงได้มีการเน้นให้มีการควบคุมโรคมาลาเรียเป็นนโยบายหลักของงานด้านสาธารณสุข อำเภอรามัน เป็นอำเภอหนึ่งที่มีการระบาดของโรคมาลาเรียของจังหวัดยะลา โดยเฉพาะในเขตตำบลกาลอมีการระบาดมากที่สุด 
 	ในปี 2561 ในอำเภอรามัน พบผู้ป่วย จำนวน 40 ราย พบมากที่หมู่ที่ 1 บ้านแบหอ และพบการระบาดอย่างต่อเนื่อง          ปี 2562-2565 ตามลำดับ พบผู้ป่วยด้วยโรคมาลาเรียจำนวน 9,8,3,1 ราย (สำนักโรคติดต่อนำโดยแมลง,กรมควบคุมโรค) พบสูงสุดที่หมู่ที่ 1 บ้านแบหอ สาเหตุจากยุงก้นปล่องที่เป็นพาหะนำโรค ประกอบกับสภาพพื้นที่ของตำบลที่มีสภาพแวดล้อมที่เอื้อต่อการระบาดของโรค ความเสี่ยงของโรคลดได้โดยการป้องกันไม่ให้ถูกยุงกัด โดยใช้มุ้งหรือสารขับไล่แมลง หรือด้วยมาตรการควบคุมยุง เช่น การฉีดพ่นยาฆ่าแมลงหรือการระบายน้ำนิ่ง มียารักษาโรคหลายชนิดที่ป้องกันมาลาเรียในผู้ที่เดินทางไปยังบริเวณที่พบโรคมาลาเรียทั่วไปโรคมาลาเรียยังไม่มีวัคซีนนอกจากนี้พฤติกรรมสุขภาพของประชาชนในพื้นที่ทำให้ไม่มีการตื่นตัวร่วมกันป้องกันและควบคุมโรคมาลาเรียจึงทำให้โรคไข้มาลาเรียมีการระบาดตลอดปีและมีการระบาดในทุกกลุ่ม

 	ตาม พรบ.สภาตำบลและอบต. พ.ศ. 2537 และแก้ไขเพิ่มเติม (ฉบับที่ 3 พ.ศ.2542) มาตรา 67 ข้อ3 อบต.มีอำนาจหน้าที่ในการป้องกันและระงับโรคติดต่อ สอดคล้องกับนโนบายของผู้บริหารในด้านงานสาธารณสุข ในการส่งเสริม สนับสนุน และป้องกันโรคติดต่อต่างๆ ภายในตำบล ดังนั้นเพื่อไม่ให้มีการระบาดของโรคมาลาเรีย จึงต้องมีการป้องกันเฝ้าระวัง โดยการสร้างความเข้าใจ  ให้ความสำคัญและให้ความร่วมมือในการพ่นสารเคมีตกค้างในบ้าน ดังนั้นทางองค์การบริหารส่วนตำบลกาลอ จึงได้จัดทำโครงการป้องกันและควบคุมโรคติดต่อต่างๆ ประจำปีงบประมาณ  2566 (โรคไข้มาลาเรีย) ขึ้น เพื่อให้เกิดความร่วมมือในชุมชนอย่างจริงจัง นำไปสู่การป้องกันโรคไข้มาลาเรียได้อย่างยั่งยืน

 3.  วัตถุประสงค์
[bookmark: _Hlk106371056]	1. เพื่อลดจำนวนผู้ป่วยโรคไข้มาลาเรียในพื้นที่ให้น้อยลง และอยู่ในสภาวะที่ไม่เป็นปัญหาสาธารณสุข
	2. เพื่อเฝ้าระวังป้องกันและควบคุมการระบาดของโรคมาลาเรีย
	3 .เพื่อส่งเสริมการมีส่วนร่วมในกิจกรรมการป้องกัน เฝ้าระวังและควบคุมไข้มาลาเรีย

4. เป้าหมาย
	ในพื้นที่ หมู่ที่ 1-2 ตำบลกาลอ

5. ลักษณะโครงการ
- อบรมเชิงปฏิบัติการ การควบคุมโรคมาลาเรียในชุมชน
          - กิจกรรมชุบมุ้งด้วยสารเคมีเพื่อป้องกันยุงพาหะนำโรคไข้มาลาเรียของประชาชนในพื้นที่กลุ่มเสี่ยง  
            (หมู่ที่1,2)
[bookmark: _Hlk134453482]- กิจกรรมเจาะเลือด ติดตามควบคุมเฝ้าระวังทำลายแหล่งเพาะพันธุ์ลูกน้ำยุงก้นปล้องในพื้นที่  
  เป้าหมายกลุ่มเสี่ยง เพื่อป้องกันและควบคุมโรคไข้มาลาเรีย
          - แจกเอกสารแผ่นพับให้ความรู้เรื่องการป้องกันโรคไข้มาลาเรียแก่ประชาชนทุกหลังคาเรือน 
6. ระยะเวลาดำเนินการ
	วันพฤหัสบดีที่  18  พฤษภาคม  2566
7. วิธีดำเนินการ
	7.1 ประชุมผู้เกี่ยวข้องปรึกษาหารือเกี่ยวกับการจัดโครงการ
	7.2 เขียนโครงการและเสนอโครงการแก่ผู้บริหารเพื่อขออนุมัติโครงการ
7.3 แต่งตั้งคณะทำงาน
7.4 ดำเนินงานตามโครงการ
    - ดำเนินการติดต่อขอสนับสนุนน้ำยาชุบมุ้ง,อุปกรณ์ในการอบรมต่างๆ จากศูนย์ควบคุมโรคติดต่อ  
      นำโดยแมลงที่ 12.1 จังหวัดยะลา
	- ประชาสัมพันธ์โครงการให้แก่กลุ่มเป้าหมาย จัดเตรียมมุ้งให้เรียบร้อย เพื่อนำมาชุบน้ำยาในวันที่ 
                 จัดโครงการ 
7.5 สรุปผลการดำเนินโครงการ	

8. สถานที่ดำเนินการ
           ณ มัสยิดบ้านแบหอ หมู่ที่ 1 ตำบลกาลอ อำเภอรามัน จังหวัดยะลา

9. ผู้รับผิดชอบโครงการ
สำนักปลัดองค์การบริหารส่วนตำบลกาลอ ร่วมกับโรงพยาบาลส่งเสริมสุขภาพตำบลกาลอ
อำเภอรามัน  จังหวัดยะลา 

10.งบประมาณ
[bookmark: _Hlk106631501]จากข้อบัญญัติงบประมาณรายจ่ายประจำปี  2566  ขององค์การบริหารส่วนตำบลกาลอ ตามแผน งานสาธารณสุข  งานบริการสาธารณสุขและงานสาธารณสุขอื่น  งบดำเนินงาน ประเภทค่าใช้สอย (รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ) โครงการป้องกันและควบคุมโรคติดต่อต่างๆ ประจำปีงบประมาณ 2566 เพื่อจ่ายเป็นค่าใช้จ่ายในการอบรม เป็นค่าวัสดุอุปกรณ์ ค่าจ้างเหมา ค่าอาหาร ค่าวิทยากรและค่าใช้จ่ายอื่นที่เกี่ยวข้อง  ตั้งจ่ายจากเงินรายได้ ตั้งไว้ 20,000 บาท งบประมาณที่ใช้ไปทั้งสิ้น  12,300- บาท (หนึ่งหมื่นสองพันสามร้อยบาทถ้วน) เพื่อเป็นค่าใช้จ่าย ดังนี้

ที่
	
รายการ
	จำนวนเงิน
(บาท)
	หมายเหตุ

	1
	ค่าป้ายไวนิลโครงการ ขนาดกว้าง 1 เมตร ยาว 3 เมตร
	900.-
	

	2
	ค่าอาหารว่างและเครื่องดื่ม จำนวน 2 มื้อๆละ 35 บาท จำนวน 60 ชุด                                                                                          
                                                                              เป็นเงิน                                   
	                 
    4,200.-        
	

	3
	ค่าอาหารพร้อมน้ำดื่ม จำนวน 1 มื้อๆละ 60 บาท จำนวน 60 ชุด                                                                                                    
                                                                              เป็นเงิน
	
3,600.-
	

	3
	ค่าสมนาคุณวิทยากร จำนวน 6 ชั่วโมงๆละ 600 บาท             เป็นเงิน
	    3,600.-                                 
	

	รวมทั้งสิ้น (หนึ่งหมื่นสองพันสามร้อยบาทถ้วน)
	[bookmark: _Hlk106782340]12,300.-



12.ผลที่คาดว่าจะได้รับ
	12.1 ลดจำนวนผู้ป่วยด้วยโรคมาลาเรียให้น้อยลงตามลำดับ
	12.2 เฝ้าระวังป้องกันและควบคุมโรคไข้มาลาเรียไม่ให้แพร่เชื้อในพื้นที่
	12.3 ชุมชนมีส่วนร่วมในกิจกรรมการป้องกัน เฝ้าระวังและควบคุมไข้มาลาเรีย	
13.การติดตามและประเมินผล
	13.1 ประเมินความพึงพอใจของผู้เข้ารับการอบรม
           13.2 ประเมินผลจากการสังเกต การมีส่วนร่วมของประชาชนในการทำโครงการ
           13.3 ประเมินจากการร่วมกิจกรรมของประชาชน (ภาพกิจกรรม)

14. ผู้เขียนโครงการ
	ลงชื่อ........................................................ผู้เขียนโครงการ
	 			   (นางสาวซูรัยดา ฮะซา)
			ตำแหน่ง เจ้าพนักงานสาธารณสุขชำนาญงาน

15. ผู้เสนอโครงการ
                      
    	ลงชื่อ......................................................... ผู้เสนอโครงการ
[bookmark: _Hlk106797887]		 		(นางสาวนาปีเสาะ  ละสุสามา)
                                         ตำแหน่ง หัวหน้าสำนักปลัด

16. ผู้เห็นชอบโครงการ

                          	ลงชื่อ......................................................... ผู้เห็นชอบโครงการ
		 		     (นางชลชญา  อยู่ทอง)
                      	ตำแหน่ง รองปลัดองค์การบริหารส่วนตำบลกาลอ

17. ผู้อนุมัติโครงการ

                    	 ลงชื่อ..........................................................ผู้อนุมัติโครงการ
				   (นายอับดุลรอฮิง   หะระตี)
                        	ตำแหน่ง นายกองค์การบริหารส่วนตำบลกาลอ














